– У Мазыры я скончыў школу № 9, – пачаў святар. – Заўсёды любіў спорт. Быў нападаючым у мазырскай зборнай, з якой мы аб’ездзілі амаль усю Беларусь. Любіў займацца і ўсходнімі адзінаборствамі. Ды і да сёння не закідваю гэтую справу, нягледзячы на тое, што год таму перанёс цяжкую аперацыю на нырцы. Імкнуся быць у руху: пехам штодзень па кіламетраў 10 – гэта як закон, да таго язда на веласіпедзе.